stanford-oval/wikipedia huggingface dataset:
דוד הגואל
ביוגרפיה

הגואל נולד בשם דוד גווילי בטריפולי שבלוב, הילד השלישי במשפחה בת תשעה ילדים. בגיל שנה ועלה עם משפחתו לארץ ישראל וגדל בשכונת מונטיפיורי שבתל אביב. הוא למד בבית הספר "מונטיפיורי".
בגיל 17 התנדב לארגון "ההגנה" ושירת בפלוגה הדתית של החי"ש. עבר קורס מ"כים תחת פיקודו של יובל נאמן. במלחמת העצמאות לחם במסגרת חטיבת ירושלים ונפצע מספר פעמים במהלך המצור על העיר.
בתום המלחמה הוא יצא לקורס קצינים ולאחר מכן הדריך בקורס זה. בהמשך שימש מפקד פלוגה בגדוד 19 של חטיבת גולני, קצין הדרכה וקצין הגנה מרחבית של פיקוד המרכז, מדריך במכללה הבין-זרועית לפיקוד ולמטה וב-1959 מונה למפקד גדוד 906.
בתקופת מלחמת ששת הימים שהה בהשתלמות בצבא ארצות הברית. ב-1969 מונה למפקד מחוז ירושלים ושירת בתפקיד עד אוגוסט 1973, בתפקיד זה פיקד על מצעדי צה"ל. בתקופת מלחמת יום הכיפורים שירת כראש אג"ם/תוא"ר (תכנון וארגון), לאחר המלחמה עסק בקליטת טנקי טירן בצה"ל. ביוני 1976 מונה למפקד הצבאי של אזור יהודה ושומרון במקומו של אריה שלו, במאי 1978 הודח מתפקידו על ידי שר הביטחון עזר ויצמן, לאחר שתקרית בה חיילי צה"ל זרקו רימוני גז לבית ספר של בנות בבית ג'אלא התפרסמה בטיים מגזין וזכתה לפרסום בינלאומי. בעקבות כך נעצר קידומו והוא פרש משירות הקבע.
לאחר פרישתו מונה בפברואר 1979 למנכ"ל משרד האנרגיה והתשתית, ב-1982 מונה ליו"ר חברת החשמל לישראל וכיהן בתפקיד עד דצמבר 1983, אז סיים את תפקידו על רקע מחלוקות עם שר האנרגיה והתשתית, יצחק מודעי. לאחר מכן כיהן כיו"ר רשות שמורות הטבע, יו"ר תדמור, ראש מחלקת ההסברה וראש מחלקת עליית הנוער בהסתדרות הציונית העולמית ובסוכנות היהודית, דירקטור בחברת אוצר התיישבות היהודים. ממייסדי מרכז מורשת יהדות לוב.
בתחום הפוליטי הצטרף למפלגה הליברלית הישראלית ולליכוד, היה יו"ר הפורום הביטחוני לחוסן לאומי וחבר "המרכז האזרחי".
הגואל היה בוגר הפקולטה למשפטים, האוניברסיטה העברית וחבר לשכת עורכי הדין. ב-2004 הוענק לו עיטור יקיר ירושלים. התגורר בווילה לאה בירושלים, היה נשוי לחווה (נפטרה ביוני 2022), ואב לשני ילדים. כלתו (אשת בנו) היא אשת התיאטרון שלומית הגואל-טריגר.
ב-2 באוגוסט 2019 הלך הגואל לעולמו בגיל 90.
גוף מים

חוף האוקיינוס בפורטוגל
גוף מים הוא ריכוז בקנה מידה רחב של מים, בדרך כלל על פני כדור הארץ, אך גם בכוכב לכת אחר. בדרך כלל הכוונה לאוקיינוס, ים או אגם. אך מקובל לכלול בגוף מים גם ריכוזים פחות גדולים של מים, כמו נהר ופיורד. נכללים בהגדרה גם ריכוזים מלאכותיים של מים כמו בנמל בתוך שובר הגלים, סכר או תעלה.
גופי מים בשטחים מצומצמים יותר הם בריכות. מבחינים בין מאגר מים טבעי, למשל בריכת רם, לבין מאגר מלאכותי, מעשה ידי אדם, למטרות אחדות:
בריכת נוי, כאלמנט של אדריכלות נוף, אשר בעבר שימשה גם לרחצה או שתייה.
בריכת שחייה למטרת שחייה ספורטיבית או תרבות פנאי.
בריכת דגים בה מגודלים דגים בעיקר לצורך מאכל.
אגירת מים כחלק מתהליך הובלתם, להשקיה ולשתייה.
מקום שהמים נקווים בו, כגון אגם, קרוי מקווה מים.
גלריית תמונות

מקווי מים מלוחים
חוף האוקיינוס בפורטוגל
מפרץ בספרד
נמל בספרד
מקווי מים מתוקים
אגם באוסטריה
ביצה במוסקבה
מפל מים ביאנגצה, סין
ראו גם

הידרונום
דון חוליו

| --- | --- |

בקבוק טקילה מסדרת הפרימיום של "דון חוליו"
 סוג:  טקילה פרימיום
 אחוז אלכוהול:  38
 יצרן:  Tequila Don Julio
 מפיץ:  דיאג'יו (בארצות הברית)
 מוצא:  מקסיקו מקסיקו
 מועד הכנה ראשוני:  1985
דון חוליו (Don Julio) הוא מותג טקילה המיוצר במקסיקו.
טקילה דון חוליו נקראת על שם מייסד החברה דון חוליו גונסאלס אסטרדה שהחל לעסוק בזיקוק טקילה בגיל 17 בשנת 1942, ורק לאחר 40 שנה של שכלול תהליך ההפקה של הטקילה הביתית, הקים חברה לייצור ושיווק טקילה. לרגל יום הולדתו ה-60 בשנת 1985 יצרו בניו לכבודו טקילה בשמו "דון חוליו", ולאחר שקיבלו ביקורות חיוביות השיקו את המותג בשנת 1987.
טקילה דון חוליו הייתה אחד ממותגי הטקילה הראשונים שיוצרו לשוק היוקרתי כמוצר אולטרה פרימיום, קודם לכן נחשבה הטקילה כמשקה לאיכרים ונמכרה כמשקה זול.
בארצות הברית משווקת דון חוליו בידי יצרנית האלכוהול דיאג'יו, המחזיקה במותגי-על נוספים בתחום האלכוהול.
גיא ההריגה בקומונרקה

שער הכניסה לשטח הירי בשנת 2012
סמני קברים עבור חלק מהקורבנות
תמונות של כמה מהקורבנות
גיא ההריגה בקומונרקה היה אתר ירי המוני של הנ.ק.ו.ד. בשנים 1937 – 1941 במחוז האדמיניסטרטיבי מוסקבה החדשה מדרום-מערב למרכז מוסקבה. זהו בית קברות אורתודוקסי ועל פי נתוני שירות הביטחון הפדרלי, כ-10,000 איש נורו למוות ונקברו במקום.
קורבנות בולטים

יאן ברזין
ניקולאי בוכארין
סמיון קמנייב
בלה קון
אלכסיי ריקוב
דאריזאווין לוסול
יעקב אגרנוב
טוביאס אקסלרוד (אנ')
פיודור אייכמנס
גנריך יגודה
גאורגי לנגמק
ניקולאי קרילנקו
רוברטס קלאווינש
מאיר טריליסר
שמעון דימנשטיין
פיוטר פלדמן
הערות שוליים

↑   Спецобъект "Монастырь" izvestia.ru.
↑  Расстрельные списки Коммунарки. \\ Общество «Мемориал».
↑  РЕПРЕССИИ ЧЛЕНОВ АКАДЕМИИ НАУК
↑  МОСКВАД ХЭЛМЭГДЭГСДИЙН ХӨШӨӨНД ХҮНДЭТГЭЛ ҮЗҮҮЛЭВ
ערך זה הוא קצרמרבנושא ברית המועצות. אתם מוזמנים לתרום לוויקיפדיה ו.
דרום-מרכז אלסקה

| --- | --- |
 מדינה:  ארצות הברית ארצות הברית
 קואורדינטות:  60°N 150°W﻿ / ﻿60°N 150°W﻿ / 60; -150 
  מפת מיקום  מפה מפורטת   המיקום של אזור דרום-מרכז אלסקה באלסקה  he tabBackground:;tabBorder:#aaa;defaultTab:0;
 
אזור דרום-מרכז אלסקה (באנגלית: Southcentral Alaska) הוא אזור במדינת אלסקה שבארצות הברית הכולל בין היתר חלק מרצועת החוף הדרומית של אלסקה וכמו גם חלק ממפרץ אלסקה. רוב אוכלוסיית המדינה מתגוררת באזור זה, ומרוכזת בעיקר בעיר אנקורג' ובסביבתה.
הענפים הכלכליים החשובים ביותר באזור זה הם: תיירות, דיג, ייצור נפט.
העיר המרכזית של אזור דרום-מרכז אלסקה היא אנקורג'. עיירות מרכזיות נוספות כוללות את פאלמר, ואסילה, קינאי, סולדוטנה, הומר, סהוורד, ואלדז וקורדובה.
גלריית תמונות

אנקורג'
הפארק הלאומי ראנגל-סנט אליאס
הפארק הלאומי הפיורדים של קינאי
גשר (רפואת שיניים)

ערך זה עוסק במבנה למילוי שן חסרה. אם התכוונתם למבנה ליישור שיניים, ראו .
כתר חרסינה מאוחה למתכת המורכב מ-3 שיניים
ברפואת שיניים, גשר הוא שחזור דנטלי קבוע (תותב דנטלי קבוע) המחליף שן חסרה אחת או יותר על ידי חיבור שיניים מלאכותיות לשיניים טבעיות סמוכות או שתלים.
השתלת גשר דנטלי מבוצעת במספר מפגשים אצל רופא השיניים, הכוללים שיוף והשחזת השיניים הקבועות והנחת כתרים מלאכותיים על גבי השיניים הסמוכות. במקרה שבו נדרשת השלמת שיניים רבות, מיוצרת מערכת שיניים תותבות מלאה.
סיבות

מחלות שונות כמו דלקות וזיהומים הקשורים להיגיינת פה לקויה כמו דלקת חניכיים ועששת עשויים לגרום לרקבון השן עד לעקירתה. מחלות שונות עשויות לגרום להיחלשות החניכיים ולנפילת שיניים, כמו גם תת-תזונה, פגמים גנטיים, חבלה, או התמכרות לסמים. בהיריון, מופרשים הורמונים, המרככים את סוגר הקיבה, וגורמים לחומצת מלח הנמצאת בקיבה, לעלות חזרה לפה ולפגוע באמאייל. חבלה דנטלית עשויה לגרום לשבר בשן ובמצב חמור עד לתלישתה מהשורש.
גשר מסייע בין השאר ב:
החזרת יכולת הלעיסה.
אסתטיקה, מחסור בשיניים גורם למראה לא-טבעי, והרכבת תותבות מספקת תמיכה ללחיים ולשפתיים, שקורסות בעקבות מחסור בשיניים.
הגייה, שיניים ובעיקר הקדמיות, מסייעות לדיבור תקין, ובעיקר בעיצורים חוככים ועיצורים שורקים.
דימוי עצמי, כי מראה ודיבור משופרים תורמים לתחושת ביטחון עצמי וליכולת לתקשר עם החברה.
סוגים

קיימים מספר רב של סוגי גשרים הנבדלים באיכות החומר ומחירו, והתאמתו לאזורים שונים בפה.
הגשר הבסיסי מיועד למקרים שבהם השיניים הסמוכות חזקות ובריאות, והוא מורכב משן מלאכותית באמצע ושני כתרים המודבקים על שתי השיניים האחרות.
גשר הנתמך בידי תומכות או זיזים, ונשען על שן בריאה אחת, מיועד לשיניים קדמיות שלא מופעל עליהן כוח לעיסה.
גשר מרילנד (Maryland), שבו אין צורך בהסרת חומר שן בריא והוא מחובר לשיניים באמצעות רשת מתכתית.
גשר נתמך-שתלים, החזק והעמיד ביותר, למקרה שבו השן היו חלשות והן נעקרו.
חומרים שונים משמשים ליצירת גשרים:
גשר חרסינה מאוחה למתכת (PFM - Porcelain Fused to Metal) - הגשר הנפוץ ביותר, העשוי מבסיס מתכתי מצופה בחרסינה. קיימות מספר סוגי מתכות: מתכת בסיס לשיקום שיניים אחוריות וגשרים ארוכים, מתכת אצילה מלאה או חלקית לשיניים קדמיות, טיטניום וכו'.
גשר חרסינה ללא מתכת - השלד הפנימי עשוי מחרסינה או חומר קרמי כסיליקון, למראה טבעי.
גשר מתכת מלא - לשיניים אחוריות, ללא צורך אסתטי.
גשר מרוכב מלא - גשר זמני.
גשר זמני מבושל - גשר זמני אסתטי יותר המשמש לטווח ארוך.
בניית הגשר

לאחר ביצוע בדיקה קלינית, צילומים מתאימים וביצוע מדידות, משייף הרופא את השיניים הסמוכות כדי להתאים עליהם את הגשר. במידה והשיניים הסמוכות חסרות, יושתל הגשר כשתל לתוך עצם הלסת. העדיפות הרפואית היא השתלת הגשר תוך שימוש מרבי בשתלים בתוך העצם (שלושה, אחד לכל שן). סיבוכים שונים עשויים לגרום לספיגת העצם בלסת, וידרשו השתלת עצם.
בשלב הראשון, מבוצעות עקירות, וטיפולי שורש להשלמת הטיפול בשורש השן והעצם. בעקבות תהליך הייצור הארוך של כשבועיים, מיוצר למטופל גשר זמני ונלקחת הטבעה דנטלית.
במעבדת שיניים, טכנאי שיניים מייצר מדגם מטבע השיניים את הגשר, ומתאים את צבעו לצבע שיני המטופל.
מעבדות מודרניות מאפשרות סריקת הפה בתמונה תלת־ממדית, וייצור הגשר באמצעות מכונת כרסום CAD או מדפסת תלת מימד. תהליך זה מאפשר קיצור הכנת הגשר עד ל-12 שעות.
הגשר המוכן מורכב על ידי רופא שיניים ונשלח לתיקונים במעבדה במידת הצורך. הגשר המוכן מודבק באופן קבוע.
לרוב מבוצעת ביקורת תקופתית על ידי הרופא.
סיבוכים

הכנת שיני המטופל סבוכה ודורשת השחזת שיניים שכרוכה בהסרת חומר שן רב, לעיתים חומר שן בריא ומחלישה את השן. בנוסף, ההכנה עשויה לפגוע בחניכיים שנפתחות במהלך ההכנה ועשויות להזדהם. שולי הכתרים חשופים גם לזיהומים.
לשימוש בגשר נדרשת תקופת הסתגלות, המתבטאת בחוסר נוחות בימים הראשונים להרכבתו. בעקבות שיוף השיניים, עשויה להיווצר רגישות לקור וחום.
ראו גם

שיניים תותבות
גשר מתכת חלקי. המוטות הבולטים משמאל למעלה וימין למטה משמשים לתפיסה באמצעות מלקחיים, ומאפשרים הסרה קלה בעת המדידות. הם מוסרים לפני ההדבקה הסופית.
גראוט (מכונית)

| --- | --- |

 מאפיינים כלליים
 יצרן:  Grout Brothers
 שנות ייצור:  1899–1912
 הרכבה:  ארצות הברית ארצות הברית
 משקל:  998 ק"ג
 מפרט טכני
 מנוע:  1 צילינדרים, המפיק 7.5 כ"ס (יוצר בשנת 1904) (מנוע קיטור) 2 צילינדרים, המפיק 12 כ"ס (יוצר בשנת 1904) (מנוע קיטור) 2 צילינדרים, המפיק 12 כ"ס (יוצר בשנת 1905) (מנוע קיטור) 2 צילינדרים, המפיק 18 כ"ס (יוצר בשנת 1905) (מנוע קיטור) 2 צילינדרים, המפיק 20 כ"ס (יוצר בשנת 1905)  (מנוע קיטור) 4 צילינדרים, המפיק 30 כ"ס (יוצר בין השנים 1907-1908) (מנוע קיטור) 4 צילינדרים, המפיק 35 כ"ס (יוצר בין השנים 1907-1908) (מנוע קיטור) 4 צילינדרים, המפיק 35 כ"ס (יוצר בשנת 1909) (מנוע קיטור) 4 צילינדרים, המפיק 40 כ"ס (יוצר בשנת 1910) (מנוע קיטור) 4 צילינדרים, המפיק 45 כ"ס (יוצר בשנת 1910) (מנוע קיטור) 4 צילינדרים, המפיק 35 כ"ס (יוצר בשנת 1911) (מנוע קיטור) 4 צילינדרים, המפיק 45 כ"ס (יוצר בשנת 1911) (מנוע קיטור) 4 צילינדרים, המפיק 35 כ"ס (יוצר בשנת 1912) (מנוע קיטור) 4 צילינדרים, המפיק 45 כ"ס (יוצר בשנת 1912) (מנוע קיטור)
 הילוכים:  תמסורת ידנית
גראוט (באנגלית: Grout) היא מכונית אמריקאית בעלת מנוע קיטור, מתוצרת "Grout Brothers" אשר יוצרה  בין השנים 1899–1912.
בעלי חברת "גראוט" היו שלושת האחים, Carl, Fred and C.B. Grout.
תצורות

קבריולה
רודסטר - 2 מושבים
קופה
דגמים

"Steam New Home" - יוצר בשנת 1900
"Steam New Home Stanhope"  - יוצר בשנת 1901
"Model B Steam" -  יוצר בשנת 1902
"Model C Steam" - יוצר בין השנים 1900-1902
"Model E Steam" - יוצר בשנת 1902
"Model G Steam" - יוצר בשנת 1902
"Model H Steam" - יוצר בשנת 1902
"Model I Steam" - יוצר בשנת 1902
"Model H Steam" - יוצר בשנת 1903
"Model J Steam" - יוצר בשנת 1903
"Steam  Tonneau" - יוצר בשנת 1903
"Steam 1 7,5 193 Runabout"  - יוצר בשנת 1904
"Steam 2 12 218 Tourenwagen" - יוצר בשנת 1904
"Steam 2 12/18 218 Side Entrance Tonneau" - יוצר בשנת 1905
"Gasoline 4 20 259 Side Entrance Tonneau"  - יוצר בשנת 1905
"HP 4 30/35 259 Runabout 2-sitzig, Tourenwagen" - יוצר בשנת 1906
"HP 4 35 274 Tourenwagen" - יוצר בין השנים 1907-1908 (דגם 3 מושבים, דגם 5 מושבים)
"HP 4 35 295 Tourenwagen" - יוצר בשנת 1909 (דגם 2 מושבים, דגם 3 מושבים, דגם 4 מושבים, דגם 5 מושבים)
"HP 4 40/45 312 Tourenwagen" - יוצר בשנת 1910 (דגם 5 מושבים, דגם 4 מושבים, דגם 3 מושבים)
"Model 35 4 35 295 Tourenwagen" - יוצר בשנת 1911 (דגם 5 מושבים, דגם 4 מושבים)
"Model 45 4 45 312 Tourenwagen" - יוצר בשנת 1911 (דגם 7 מושבים, דגם 5 מושבים, דגם 4 מושבים)
"Model 35 4 35 295 Tourenwagen" - יוצר בשנת 1912 (דגם 5 מושבים, דגם 2 מושבים)
"Model 45 4 45 312 Tourenwagen" - יוצר בשנת 1912  (דגם 7 מושבים, דגם 5 מושבים, דגם 4 מושבים, דגם 2 מושבים)
תמונות

גראוט 1903
גראוט 12 כ"ס שנת 1904
גראוט 12 כ"ס שנת 1904
גראוט 12 כ"ס שנת 1904
גראוט 12 כ"ס שנת 1904
גראוט שנת 1903
גראוט שנת 1904
ראו גם

מנוע קיטור
לקריאה נוספת

"גראוט" - מכוניות - מבחר תמונות
George Nicholas Georgano (Hrsg.): The Beaulieu Encyclopedia of the Automobile. Volume 2. G–O. Fitzroy Dearborn Publishers, Chicago 2001 ISBN 1-57958-293-1, S. 651 (englisch).
הערות שוליים

↑  Beverly Rae Kimes, Henry Austin Clark Jr.: Standard catalog of American Cars. 1805–1942. Digital Edition. 3. Auflage. Krause Publications, Iola 2013, ISBN 978-1-4402-3778-2, S. 662–664 (englisch).
↑  חברת המכוניות האחים גראוט virtualsteamcarmuseum.org/makers/grout_brothers_automobile_company
↑  "גראוט (מכונית)"  - דגמים ebay.com/cln/betsy1921/grout-automobiles
↑  Clymer, Floyd. Treasury of Early American Automobiles, 1877–1925 (New York: Bonanza Books, 1950), p. 14.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גראוט (מכונית)".
גן חללי הטרור

| --- | --- |

 מידע כללי
 סוג:  אתר הנצחה 
 על שם:  חללי מערכות ישראל 
 מיקום:  תל אביב-יפו 
 מדינה:  ישראל 
 קואורדינטות:  32°05′52″N 34°46′48″E﻿ / ﻿32.097843°N 34.779918°E﻿ / 32.097843; 34.779918
  מפת מיקום  מפה דינמית   (למפת תל אביב מוגדלת) גן חללי הטרור(למפת תל אביב רגילה) גן חללי הטרור(למפת גוש דן רגילה) גן חללי הטרור(למפת גוש דן מוגדלת) גן חללי הטרור  he גן חללי הטרורhe גן חללי הטרורמפת  צפון __ תל אביב (in English: Tel Aviv) [‌גוש דן וסביבותיו‌]מצפון: __ רמת השרון (in English: Ramat HaSharon), __ הרצליה (in English: Herzliya) ממזרח: __ פתח תקווה (in English: Petah Tikva), __ בני ברק (in English: Bnei Brak), __ רמת גן (in English: Ramat Gan) ממערב: הים התיכון (in English: PAM) tabBackground:;tabBorder:#aaa;defaultTab:0;
 
גן חללי הטרור הוא אתר הנצחה בפארק הירקון שבתל אביב. האנדרטה שבגן מנציחה את שמות בני העיר שנהרגו בפעולות איבה וכן את שמותיהם של מי שנהרגו בפעולות איבה בתחומי תל אביב. מונצחים בו שמות כ-750 חללים.
הגן

הגן ממוקם בחלקו המערבי של פארק הירקון, מעט ממערב לגן הבנים.
הגן הוא משטח דשא שבו ניצבת אנדרטה - שני כותלי אבן קשתיים, היוצרים יחד מעגל ובו שני פתחים נגדיים. הכתלים מצופים באבן אפורה ועל גבי צידם הפנימי נחרתו שמות החללים בסדר כרונולוגי, החל משנת 1910.
במרכז המעגל מוצבת אבן רבועה ומסותתת, שמפתח עגול בחלקה העליון נובע זרם מים. מול ארבע פאותיה מוצבות אבנים רבועות המשמשות כספסלים.
הגן הוקם על ידי חברת גני יהושע ונחנך בשנת 2006.
גיא דיין

גיא דיין (נולד ב-20 באוגוסט 1986) הוא כדורגלן עבר ישראלי ששיחק בעמדת הקשר ההתקפי.
קריירה

דיין התחיל את הקריירה שלו במחלקת הנוער של הפועל בית שאן. לאחר שסיים את גיל הנוער, עבר בקיץ 2005 להפועל כפר סבא שעלתה באותה עונה לליגת העל. בשלוש עונותיו הראשונות דיין מיעט לשחק ורשם רק 29 הופעות. בעונת 2007/2008 ירד עם הקבוצה בחזרה לליגה הלאומית, ובעונה שלאחר מכן הפך לשחקן מפתח בקבוצה אולם לא הצליח לעזור לה לחזור לליגת העל.
בקיץ 2009 סיים את החוזה שלו בכפר סבא והוא החליט שלא לחדש את החוזה עם הקבוצה. את עונת 2009/2010 פתח דיין ללא קבוצה והחל להתאמן במכבי אחי נצרת. ב-13 בנובמבר 2009 חתם בקבוצה, ובמדיה שותף ב-23 משחקי ליגה וכבש שני שערים, אך בסיום העונה ירד עם הקבוצה בחזרה לליגה הלאומית.
ב-16 ביולי 2010 חתם בהפועל פתח תקווה, ועזר לה להישאר בליגה בסיום העונה.
בקיץ 2011 נקלע המועדון לקשיים כלכלים ודיין עזב את פתח תקווה וחתם בהפועל עכו. ב-10 בדצמבר 2011 הבקיע את שער הבכורה שלו בעכו, בניצחון 0–4 נגד מכבי פתח תקווה. ב-19 באוקטובר 2013 הבקיע שער בניצחון 1–3 נגד הפועל רעננה, אותו חגג כאשר הוציא כיפה מהגרב של נעלו וחבש אותה על הראש, ובעקבות כך ספג כרטיס צהוב. עקב כך, עורר דיין מחלוקת גדולה שהתעצמה אף יותר כאשר איגוד השופטים הודיע שחבישת כיפה גוררת כרטיס צהוב כמו לבישת כל בגד שאינו מאושר. בקיץ 2014 הוחלט לשנות את החוק ולהתיר חבישת כיפה במשחקי כדורגל.
ב-23 ביוני 2014 חזר דיין להפועל פתח תקווה, לאחר שעלתה לליגת העל, וחתם לשנתיים במועדון. דיין הבקיע חמישה שערים בכל המסגרות בעונה זו, ובסופה ירדה הקבוצה בחזרה לליגה הלאומית ודיין עזב את המועדון.
ב-24 ביוני 2015 חתם בהפועל עפולה מהליגה הלאומית, ולטענתו בחר לשחק בליגת המשנה כדי להימנע מחילול שבת. דיין כבש ארבעה שערים ב-14 הופעות במדי הקבוצה, ובינואר 2016 חזר לליגת העל וחתם בהפועל עכו. בליגת העל כבש שני שערים ב-16 הופעות אך בתום העונה ירדה הפועל עכו לליגה הלאומית. ב-3 באוגוסט 2016 חזר להפועל עפולה ושיחק עונה נוספת במועדון, במהלכה כבש שמונה שערים ב-36 הופעות בליגה הלאומית.
ב-15 ביוני 2017 חתם בהפועל נוף הגליל מהליגה הלאומית. בעונת 2020/2021 עלה עם הקבוצה לליגת העל.
ביוני 2021 חתם במכבי אחי נצרת. לאחר כחודש חתם בהפועל קלנסווה, וסייע לקבוצה להעפיל בסוף העונה מליגה ב' לליגה א'.
ב-29 באוגוסט 2022 חתם בהפועל נוף הגליל.
ב-11 בינואר 2023 הודיע על פרישה ממשחק פעיל ומונה לעוזר מאמן בנוף הגליל.
הערות שוליים

↑  גור מוטולה, הפועל כפ"ס החלה במו"מ עם אלי ביטון, באתר ynet, 18 ביולי 2005
↑  מחסאן נאסר, ‏גיא דיין חתם ל-3 שנים בנצרת: אני שמח להצטרף, באתר ONE‏, 13 בנובמבר 2009
↑  דורון רוזנפלד, ‏דודו ביטון חתם ל-3 שנים בהפועל פתח תקווה, באתר ONE‏, 16 ביולי 2010
↑  דורון בן דור, ‏גיא דיין חתם לעונה בעכו: נרגש, זה מועדון מכובד, באתר ONE‏, 29 באוגוסט 2011
↑  האיגוד החליט: חבישת כיפה לאחר גול שווה צהוב, באתר nrg‏, 21 באוקטובר 2013
↑  רועי זריהן, ‏עוד רכש: גיא דיין חתם לשנתיים בהפועל פ"ת, באתר ערוץ הספורט, 23 ביוני 2014
↑  קובי פורטל, גיא דיין חתם ל-3 שנים בהפועל עפולה, באתר דאבל פס, 24 ביוני 2015
↑  "הומואים זה בסדר אבל לשמור שבת - אוי ואבוי", באתר ערוץ הספורט, 19 באוגוסט 2015
↑  איתן גליקמן, גיא דיין חתם בהפועל עכו, באתר ynet, 3 בינואר 2016
↑  יונתן גינזבורג, ‏נבנית לעלייה? גיא דיין חתם בקלנסווה מליגה ב', באתר ONE‏, 24 באוגוסט 2021
↑  מיכאל וייסרמן, הפועל קלנסווה העפילה לליגה א', באתר דאבל פס, 4 באפריל 2022
↑  דורון בן דור, ‏גיא דיין פרש, מצטרף לצוות המקצועי בנוף הגליל, באתר ONE‏, 11 בינואר 2023
גיא הלרז

גיא הלרז (בלוקסמבורגית: Guy Hellers; נולד ב-10 באוקטובר 1964) הוא כדורגלן עבר לוקסמבורגי ששיחק בעמדת הקשר. אימן את נבחרת לוקסמבורג בין השנים 2004 ל-2010
קריירה

הלרז התחיל לשחק כדורגל בקבוצות כדורגל מקומיות בלוקסמבורג. בגיל 16 הצטרף למץ וכעבור שנתיים חתם בסטנדרד לייז' מליגת העל הבלגית בה שיחק 17 עונות ואף שימש כקפטן המעדון. בספטמבר 1999 שוחרר על ידי מאמן הקבוצה טומיסלאב איביץ' לאחר שהתעמת עם מספר שחקנים. הלרז זכה עם לייז' בגביע הבלגי בעונת 1992/1993.
לזכותו של הלרז 55 הופעות בנבחרת לוקסמבורג ושני שערים. בשנת 2004 מונה למאמן נבחרת הנבחרת בה אימן 6 שנים, כאשר משחק השיא שלו היה הניצחון 1-2 נגד שווייץ בספטמבר 2009.
תארים

הגביע הבלגי: 1992/1993
דרום-מערב אנגליה

| --- | --- |

 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 בירת האזור:  בריסטול 
 שטח:  23,829 קמ"ר (דירוג: 1)
 אוכלוסייה:  ‏
  ‑ באזור:  5,764,881 (דירוג: 6, 2022)
  ‑ צפיפות:  222 נפש לקמ"ר (2011)
 קואורדינטות:  50°58′N 3°13′W﻿ / ﻿50.96°N 3.22°W﻿ / 50.96; -3.22 
 אזור זמן:  UTC
 www.southwest-ra.gov.uk
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
דרום-מערב אנגליה (באנגלית: South West England) הוא אחד מתשעת אזורי אנגליה. זהו האזור הגדול ביותר מבחינת שטחו מבין אזורי אנגליה – 23,829 קמ"ר. מתגוררת בו אוכלוסייה של יותר מ-5 מיליון איש. העיר הגדולה באזור היא בריסטול.
האזור כולל את האזור המערבי של אנגליה, וכן חלקים מהאזור שנקרא בעבר ממלכת וסקס. נכללים בו שני פארקים לאומיים, דארטמור ואקסמור; וארבעה אתרי מורשת עולמית, בהם סטונהנג' וחוף היורה. קו החוף של האזור הוא הארוך ביותר באנגליה, ולאורכו פזורות עיירות דייגים רבות.
שלטון מקומי

אזור דרום-מערב כולל את המחוזות הבאים:
| מפה | מחוז טקסי | מחוז שייר/ רשות יוניטרית | מחוז |
| --- | --- | --- | --- |
|  | סאמרסט | 1. בת' וצפון-מזרח סאמרסט | 1. בת' וצפון-מזרח סאמרסט |
|  | סאמרסט | 2. סאמרסט צפון | 2. סאמרסט צפון |
|  | סאמרסט | 11. סאמרסט | סאמרסט דרום, טאונטון דין, סאמרסט מערב, סדג'מור, מנדיפ |
: 3. בריסטול
|  | גלוסטרשייר | 4. גלוסטרשייר דרום | 4. גלוסטרשייר דרום |
|  | גלוסטרשייר | 5. גלוסטרשייר | גלוסטר, טוקסבארי, צ'לטנהאם קוסטוולד, סטראוד, פורט אוף דין |
|  | וילטשייר | 6. סווינדון | 6. סווינדון |
|  | וילטשייר | 7. וילטשייר | סולסברי, וילטשייר מערב, קנט, וילטשייר צפון |
|  | דורסט | 8. דורסט | ויימאות' ופורטלנד, דורסט מערב, דורסט צפון, פארבק, דורסט מזרח, כרייסטצ'רץ' |
|  | דורסט | 9. פול | 9. פול |
|  | דורסט | 10. בורנמות' | 10. בורנמות' |
|  | דבון | 12. דבון | אקסטר, דבון מזרח, מיד דבון, דבון צפון, טורידג', דבון מערב, סאות'המס, טיינברידג' |
|  | דבון | 13. טורביי | 13. טורביי |
|  | דבון | 14. פלימות' | 14. פלימות' |
|  | קורנוול | איי סילי | איי סילי |
|  | קורנוול | 15. קורנוול | פנווית', קרייר, קאריק, רסטורמל, קאראדון, קורנוול צפון |
דייגו פוזר

דייגו פוזר (באיטלקית: Diego Fuser; נולד ב-11 בנובמבר 1968) הוא כדורגלן עבר איטלקי ששיחק בעמדת הקיצוני הימני.
קריירת מועדונים

פוזר החל את הקריירה שלו בשנת 1986 בטורינו. בשורות הקבוצה הוא רשם 49 משחקים לפני שעבר למילאן (1989-90 ו-92–1991). במהלך שתי העונות שלו במילאן הוא זכה בגביע אירופה לאלופות (1989-90) ובאליפות הליגה (1991-92), בנוסף לסופר קאפ האירופי ולגביע הביניבשתי (1989).
בין שתי התקופות שלו במילאן, פוזר שיחק עונה אחת במדי פיורנטינה. בשנת 1992, פוזר עבר ללאציו. מעבר זה הפך אותו לאחד מחביבי הקהל באותה התקופה, כששיחק אצלה שש שנים ורשם 188 הופעות ו-35 שערים. במדי הקבוצה, הוא זכה בגביע האיטלקי בעונת 98–1997 והגיע לגמר גביע אופ"א של אותה העונה, כקפטן. לאחר ההפסד בגמר גביע אופ"א עם לאציו, הוא הצליח לזכות בסופו של דבר במפעל זה, אך הזכייה הייתה עונה לאחר מכן במדי פארמה, כשגם בגמר זה שימש כקפטן הקבוצה. כמו כן, הוא זכה עימה בגביע האיטלקי של אותה העונה ובסופר קאפ האיטלקי לשנת 1999.
פוזר ביצע צעד שנוי במחלוקת בקיץ 2001, כשחתם במדי רומא, היריבה העירונית של לאציו, ובה רשם 15 הופעות בשתי עונות. במדי הקבוצה הוא הצליח לזכות בסופר קאפ האיטלקי לשנת 2001. בעונת 04–2003, הוא שב לקבוצה בה התחיל את הקריירה שלו, טורינו, שהייתה נמצאת בסרייה ב'. לאחר עונה אחת בטורינו, הוא עבר בשלל קבוצות בליגות הנמוכות של איטליה עד שפרש מכדורגל בשנת 2012.
קריירה בינלאומית

מארוקי רשם 25 הופעות ו-3 שערים עבור המדים הלאומיים של נבחרת איטליה בין השנים 1993 ל-2000. הוא נכלל בסגל שלה ליורו 1996 תחת המאמן, אריגו סאקי; בטורניר זה הוא רשם שלוש הופעות, אך הנבחרת הודחה כבר בשלב הבתים. הוא היה בסגל 26 השחקנים של הנבחרת לקראת יורו 2000 של המאמן דינו זוף, אך בסופו של דבר לא נכלל בסגל הסופי לטורניר.
סגנון המשחק

פוזר היה שחקן מהיר, אנרגטי, עם יכולת טכנית והגבה טוב, שהצטיין בעיקר בריצה על האגף הימני ובבישולים לחלוצים מהגבהות מדויקות. בנוסף, פוזר היה ידוע בתור שחקן בעל בעיטה עוצמתית מרחוק ובעל בעיטות מדויקות ממצבים נייחים.
חיים אישיים

דייגו נשוי לאורייטה. בנם, מתיאו, נפטר בשנת 2011, כשהיה בן 15, לאחר מאבק ארוך במחלה.
תארים

סרייה א' (1): 1991/92
גביע אירופה לאלופות (1): 1989/90
הסופר קאפ האירופי (1): 1989
הגביע הביניבשתי (1): 1989
הגביע האיטלקי (1): 1997/98
הגביע האיטלקי (1): 1998/99
גביע אופ"א (1): 1998/99
הסופר קאפ האיטלקי (1): 1999
הסופר קאפ האיטלקי (1): 2001
הערות שוליים

↑  הבכורה של פוזר בטורינו
↑  הסטטיסטיקות של פוזר במדי מילאן
↑  זוף מתלבט את מי להרכיב בסגל הסופי של הנבחרת ליורו 2000
| נבחרת איטליה – יורו 1996 |
| --- | --- | --- |
|  1 פרוצי •  2 אפולוני •  3 מלדיני •  4 קרבוני •  5 קוסטקורטה •  6 נסטה •  7 דונאדוני •  8 מוסי •  9 טוריצ'לי •  10 אלברטיני •   11 באג'ו •  12 טולדו • 13 רוסיטו •  14 דל פיירו • 15 די ליוויו • 16 די מטאו • 17 פוזר • 18 קזיראגי • 19 קייזה • 20 ראבנלי • 21 זולה • 22 בוצ'י • מאמן: סאקי |  1 פרוצי •  2 אפולוני •  3 מלדיני •  4 קרבוני •  5 קוסטקורטה •  6 נסטה •  7 דונאדוני •  8 מוסי •  9 טוריצ'לי •  10 אלברטיני •   11 באג'ו •  12 טולדו • 13 רוסיטו •  14 דל פיירו • 15 די ליוויו • 16 די מטאו • 17 פוזר • 18 קזיראגי • 19 קייזה • 20 ראבנלי • 21 זולה • 22 בוצ'י • מאמן: סאקי | איטליה |
ד'תתמ"ד

ד'תתמ"ד (4844)  היא שנה עברית  אשר  החלה ביום א' בתשרי, אור ל-16 בספטמבר 1083 (לפי הלוח היוליאני, שהיה נהוג אז), והסתיימה ביום כ"ט באלול, 2 בספטמבר 1084. שנה מסוג זחא, איננה מעוברת, ואורכה 353 ימים. זו שנת שמיטה.
נפטרו

כסלו – רבי אליהו הכהן גאון, מחכמי ארץ ישראל בתקופת הגאונים, ראש ישיבת גאון יעקב.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
גוף שחור

ככל שטמפרטורת הגוף השחור יורדת (שלוש עקומות צבעוניות), כך עוצמת הקרינה (ציר Y) קטנה, וכן גדל אורך הגל (ציר X) שבו מתקבלת מקסימום הקרינה. לשם השוואה ברקע חוק ריילי-ג'ינס (עקומה שחורה)
בפיזיקה, גוף שחור הוא עצם אידיאלי הבולע באופן מושלם קרינה אלקטרומגנטית בכל אורכי הגל, ללא החזרה או העברה. גוף שחור פולט קרינה אלקטרומגנטית באופן התלוי אך ורק בטמפרטורה שלו, על פי חוק פלאנק. קרינה זו מכונה קרינת גוף שחור.
במציאות, גוף שחור מתאר בקירוב טוב משטחים רבים, בעיקר משטחים טבעיים. קיימים גם מכשירים המדמים גוף שחור בדיוק גבוה, לשימושים תעשייתיים ומדעיים.